אורנה דץ

אורנה דץ (נולדה ב-10 במאי 1964) היא זמרת, שחקנית ומנחת טלוויזיה ישראלית. ייצגה את ישראל באירוויזיון 1991 לצד בעלה לשעבר משה דץ עם השיר "כאן" שזכה במקום השלישי בגמר התחרות. 
כמו כן הרבתה לעשות את פעילותה לצד דץ בתחום הילדים, בהנחיית תוכניות ואירועים. 

מרבה להשתתף בערבי שירה הן כמנחה והן כזמרת. הנחתה את תוכנית הטלוויזיה, "מהפך", והשתתפה גם בתוכנית "רוקדים עם כוכבים" ובתוכנית "הזמר במסכה".

ביוגרפיה
נולדה בשם אורנה כהן כבת בכורה לאורי ופרידה כהן מעולי תימן, וגדלה והתחנכה בחולון. היה לה אח קטן בשם ירון.

בשנת 1982 התגייסה לצה"ל, ושירתה במקהלת צה"ל ובלהקת המפח"ש (להקת מפקדת חילות השדה).

 זמרת ומנחה 
בשנת 1985 השתתפה בתחרות הקדם אירוויזיון כאחת מזמרות הליווי של ירדנה ארזי, בשיר "עוד נגיע".

בשנת 1987 התמודדה יחד עם משה דץ כצמד "אורנה ומשה דץ" בתחרות הקדם אירוויזיון עם השיר, "קופידון" שזכה במקום הרביעי. 

בקיץ 1988 הוציאו לאור כצמד את אלבומם הראשון "באותה המיטה".

הצלחתם הגדולה הגיעה בשנת 1991 עם זכייתם בתחרות הקדם אירוויזיון וזכייתם במקום השלישי באירוויזיון 1991 ברומא עם השיר "כאן", שכתב והלחין עוזי חיטמן.

לאורך השנים הוציא הצמד כעשרה אלבומים, בהם שני אוספים.

במחצית שנות ה-90, החל הצמד לבסס את מעמדו גם בעולם הילדים, כאשר הוציא את קלטת הילדים הראשונה שלו "בא לי מסיבה לי עם דץ ודצה". בהמשך יצר הצמד חמש קלטות ילדים נוספות, בסדרה המצליחה "טיף וטף", שמכרה כ-650 אלף עותקים, ואף הגיעה למעמד אלבומי פלטינה, ובנוסף, הופיעו בחמש הצגות לילדים ברחבי ישראל.

משנת 2001, החלה דץ להנחות את תוכנית הטלוויזיה, "מהפך", בה עוברים שני משתתפים שינוי תדמית חיצוני, תחת שידורי "קשת" של ערוץ 2. התוכנית זכתה להצלחה רבה ושודרה במשך שש עונות ובמסגרת התוכנית הנחתה גם את תחרות הדוגמנות "הכי יפה שיש". את התכנית הפיק בעלה באותם ימים משה דץ.

בחנוכה 2004, השתתפה בפסטיגל לצד משה דץ והם שרו את השיר "ונשיר כולם" וזכו במקום השביעי.

באוקטובר 2005 הנחתה בערוץ עשר משדר מיוחד לראש השנה, "בשנה טובה עם אורנה דץ".

בשנת 2006, החלה דץ להנחות את התוכנית, "המראה", בה עוברים המשתתפים סדרת טיפולים קוסמטיים, בערוץ 10. דץ הגישה גם את העונה השנייה של התוכנית. במקביל, הגישה שלושה טקסים של תחרויות "מלכת היופי" בערוץ 2.

במאי 2008, פרסמה אורנה סינגל ראשון לקראת האלבום היחיד שלה, "כי ככה אני רוצה", שהייתה שותפה גם בכתיבתו. לבסוף הוחלט שלא לכלול את השיר באלבום. בספטמבר הוציאה דץ את אלבומה, "שיר ערש פנימי", בהפקת משה דעבול, בו שותפים יוצרים כגון יוני בלוך, אהובה עוזרי, רונית שחר, זאב נחמה, אוהד חיטמן ומאיר גולדברג. לקראת יציאת האלבום, שודר בערוץ 2 ("רשת") סרט תיעודי אודותיה, "אורנה בלי דץ", שיצר גיל ריבה.

בשנת 2009 לוהקה למופע הילדים "הופ! מותק של פסטיבל 2" לצד יובל המבולבל, מיכל צפיר ורינת גבאי.

החל משנת 2010, הנחתה דץ מדי יום את התוכנית, "יפה לך", ששודרה בערוץ 24, לצד שרון חזיז, מיכל אמדורסקי ואיגי וקסמן. בנוסף, החל מאותה שנה הנחתה גם את התוכנית, "שישי חם", בערוץ 2. באותה השנה הופיעה בשנית במופע "מותק של פסטיבל 3 - ביער הקסום" יחד עם משה דץ ולצד טוביה צפיר, יובל המבולבל ומיכל צפיר.

בשנת 2012, השתתפה דץ בתוכנית "רוקדים עם כוכבים". כמו כן חזרה להופיע במותק של פסטיבל שבו שוב איחדה כוחות לצד משה דץ ובהפקה זו השתתף גם לי בירן. באותה שנה החלה גם להנחות את התוכנית "כל בוקר עם אורנה דץ", אשר שודרה בערוץ 10 וירדה משידור בגלל מכירת אייטמים.

בשנת 2013, הנחתה את תחרות קדם האירוויזיון ביחד עם רון שחר. כמו כן הופיעה בפעם הרביעית במותק של פסטיבל לצד משה דץ, בו הופיעו גם מיכל הקטנה, מיכל ינאי ויובל המבולבל.

בשנת 2014, הנחתה עם דץ תוכנית בערוץ 24, הנקראת "הדצים".

בשנת 2016, השתתפה בתוכנית המציאות "היחידה" וכן השתתפה בחנוכה במופע "מותק של פסטיבל" לצד טל מוסרי, רוני דלומי, חני נחמיאס ואחרים.

מאוקטובר 2018, הגישה דץ יחד עם ג'ודי שלום ניר מוזס את התוכנית "מקבלות שבת", ששודרה בימי שישי ברשת 13.

בשנת 2020, השתתפה בתוכנית המציאות "הזמר במסכה" של קשת 12, בתור הפופקורן.

בשנת 2021, החלה להגיש פינה בתוכנית הבוקר של רשת, "העולם הבוקר".

באוקטובר 2022 לקחה דץ חלק בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל. היא ביצעה את "לילה טוב אירופה".

 משחק 
בשנת 2009, החלה לשחק בדרמה "חשופים", ששודרה בערוץ HOT3.

בשנת 2011, הופיעה בגרסה הבימתית הישראלית לסרט "שכחו אותי בבית".

בשנת 2014, הופיעה בגרסה הבימתית למחזמר "101 כלבים דלמטים" לצד משה דץ, חני נחמיאס ומיקי קם.

בשנת 2015, לקחה חלק במופע "היי סקול פסטיגל" בתפקיד האמא של שירן.

בשנת 2018 החלה דץ לשחק בסדרה "פוראבר", בתור מנחת התוכנית "כוכב אירופה לאירוויזיון".

החל מ-2019, משתתפת דץ במחזמר "מאמא מיה!", המוצג בתיאטרון הבימה.

החל מ-2022 משתתפת דץ במחזמר "השנה היפה בחיי" המוצג בתיאטרון הבימה, ובתיאטרון חיפה.

 דוגמנות 
ב-1997 השתתפה במסע פרסום של מועצת החלב, ושנה אחר כך במסע פרסום של מותג החיתולים "טפנוקים".

ב-2001 שימשה יחד עם משה דץ כפרזנטורית של רשת "המשביר מחסני אופנה" בעת שעברה מיתוג מחדש כרשת "H&O".

ב-2007 שימשה כפרזנטורית במסע פרסום של רשת "הום סנטר".

 פרסים והוקרה 
 בשנת 1981, בגיל 17, זכתה בתחרות היופי המקומית כ"מיס חולון".
 בשנת 1991, זכתה עם משה דץ בתחרות ה"קדם אירוויזיון" בישראל, וכן הגיעו למקום השלישי בגמר האירוויזיון 1991, שהתקיים ברומא, עם שירם "כאן".
 ב-2008, שודר בערוץ 2, סרט תיעודי אודותיה "אורנה בלי דץ", שיצר גיל ריבה.

חיים אישיים
בשנים 1985–2006 הייתה נשואה למשה דץ ועבדה עמו כצמד "אורנה ומשה דץ". לזוג שני בנים, הזמר עומר דץ וכוכב הרשת יועד דץ. בנם עומר נפטר, כתוצאה מפרכוס אפילפטי במרץ 2024.

בשנים 2013–2020 דץ הייתה בזוגיות עם אהרן רוזה.

מתגוררת ברמת גן.

 דיסקוגרפיה 
ראו: אורנה ומשה דץ

קישורים חיצוניים

 מילים לשירים של אורנה דץ באתר שירונט







הערות שוליים

*
קטגוריה:בוגרות השומר הצעיר
קטגוריה:בוגרי תיכון מיטרני (חולון)
קטגוריה:זוכות בתחרויות יופי מקומיות בישראל
קטגוריה:זמרות השרות בעברית
קטגוריה:זמרות ישראליות
קטגוריה:שחקני מחזות זמר ישראלים
קטגוריה:זמרות פופ ישראליות
קטגוריה:זמרות ילדים ישראליות
קטגוריה:חברות מקהלת צה"ל
קטגוריה:חברי מקהלת צה"ל
קטגוריה:חברות להקת מפקדת חילות השדה
קטגוריה:מנחות טלוויזיה ישראליות
קטגוריה:מנחי תחרויות יופי
קטגוריה:מתמודדות קדם-האירוויזיון
קטגוריה:משתתפות הפסטיגל
קטגוריה:משתתפות מותק של פסטיבל
קטגוריה:משתתפי מותק של פסטיבל
קטגוריה:משתתפי אירוויזיון 1991
קטגוריה:משתתפי הזמר במסכה (תוכנית טלוויזיה ישראלית)
קטגוריה:משתתפי היחידה (תוכנית טלוויזיה ישראלית)
קטגוריה:מתחרי רוקדים עם כוכבים (ישראל)
קטגוריה:נציגי ישראל באירוויזיון
קטגוריה:סגל קשת
קטגוריה:ערוץ עשר: שדרניות, שחקניות ומנחות
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:בוגרי השומר הצעיר
קטגוריה:זמרים השרים בעברית
קטגוריה:זמרים ישראלים
קטגוריה:זמרי פופ ישראלים
קטגוריה:זמרי ילדים ישראלים
קטגוריה:חברי להקת מפקדת חילות השדה
קטגוריה:מנחי טלוויזיה ישראלים
קטגוריה:מתמודדי קדם-האירוויזיון
קטגוריה:משתתפי הפסטיגל
קטגוריה:ערוץ עשר: שדרנים, שחקנים ומנחים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקני ערוץ הופ!
קטגוריה:כוכבי ילדים
קטגוריה:חולון: מוזיקאים
קטגוריה:פארק צמרת: אישים
קטגוריה:ישראליות שנולדו ב-1964
קטגוריה:ישראלים שנולדו ב-1964